शाळेचो हंगाम सुरू जाला आनी शाळेचीं पुस्तकां, गणभेस, बूट आनी दप्तरां विकत घेवपाचो उत्सव नेटान सुरू जाला. एक पालक म्हणून पयलीं आनी दोतोर म्हणून उपरांत हांवें फाटीच्या दुखण्या खातीर जायत्या ल्हान भुरग्यांनी आनी तांच्या पालकांनी म्हजो सल्लो घेतला.
 भुरग्यांची वाड आनी तांच्या आनुवंशिक मेकअप प्रमाण चडांत चड उंचाय मेळोवपाचे नदरेन फाटीची बरी मुद्रा म्हत्वाची आसता,
शाळेच्या दप्तरान सकयल दिल्ल्यो गरजो पुराय करपाक जाय.
 i. शाळेच्या दप्तराची रुंदाय भुरग्याच्या छातये इतली रुंद आसूंक जाय.
 ii. बॅगाचे पट्टे 1 1⁄2 इंच जाड आसचे.
 iii. पट्टो घट्ट बकल करचो, जाका लागून दप्तर फाटीच्या सकयल्या भागाचेर आनी नितंबांचेर सकयल लटकूंक फावना.
 iv. भितर पुस्तकां आशिल्ल्या पोतयेचें वजन भुरग्यांच्या स्वताच्या कुडीच्या वजनाच्या 10% परस उणें आसूंक जाय.
 मेजाक उतार आशिल्लो पृष्ठभाग आसूंक जाय, जाका लागून भुरग्यांक वाचतना आनी बरोवपाक फुडें वांकचें पडचें ना. खुर्ची फाटीचो आदार आनी भुजांचो आराम हाका योग्य आसपाक जाय. घरांत आनी शाळेंत भुरग्या खातीर एकूच तजवीज करप बरें. हाचे वांगडाच भुरग्यांक फावो त्या प्रमाणांत शारिरीक हालचाल करून मैदानी खेळ खेळपाक प्रोत्साहन मेळटलें हाची खात्री करात.
 i. उण्यांत उणीं पुस्तकां व्हरपा खातीर फावो त्या वेळापत्रकाचो वापर करप.
 ii. भुरग्यांक पुस्तक लाॅकर दिवचो, अशी शाळा प्रशासनाक विनवणी करात. भुरग्याक वारंवार वापर जायना तीं पुस्तकां हाडप- व्हरप टाळपा खातीर. आनी पालक म्हणून आमी सगळ्यांनी भुरग्यांच्या शारिरीक मुद्रेचेर नदर दवरूंया आनी तांकां भलायकेन भरिल्लें, मजेन भरिल्लें, सुखी भुरगेपण दिवपाक मदत करूंया .
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 